Tallinna Lastehaigla väikestele patsientidele andis 22. aprillil kontserdi folkpopansambel Curly Strings. Ühtlasi said Lastehaigla mängutoad uued mänguinstrumendid – ksülofonid, mängukitarrid ja mängusüntesaatorid.
#000009
„Tegemist on just selliste pillidega, mida saavad mängida erinevad lapsed vanusest sõltumata. Tiibklaver meile siia ei mahuks, kuid väiksemate pillide üle oleme alati rõõmsad,“ ütles kontserdil Tallinna Lastehaigla esindaja, kvaliteediteenistuse juhataja dr Lagle Suurorg. „On väga oluline viia laste mõtted oma haigusest ja haiglas olemisest eemale ning pillimäng on selleks suurepärane abimees, mis tekitab rõõmu ja positiivsust.“Curly Stringsi kontsert toimus muusika-aasta raames lastehaigla kirurgiaosakonna mängutoas, kus lapsed said ka koos ansambliga laulda, instrumente proovida ning kontserdi lõpus ka koos bändiliikmetega pilte teha.Sündmust toetas GlaxoSmithKline Eesti OÜ.
#000010